Økonomiutdanningen 

SITUASJONSBESKRIVELSE OG 

UTFORDRINGER

Økonomiutdanningen omfatter følgende studietilbud i 2005 – 2006 :

a)
Et treårig bachelorstudium i økonomi og administrasjon med fordypning enten
i økonomi og administrasjon, i organisasjon og ledelse eller i samfunnsøkonomi.


Fordypningen i organisasjon og ledelse tilbys i samarbeid med utdanningen for

offentlig styring og fordypningen i samfunnsøkonomi tilbys i samarbeid med 

Universitetet i Oslo.

b)
Et treårig bachelorstudium i revisjon.

c)
Fem master kurs på masterstudiet i økonomi og administrasjon.  Dette er i samarbeid med Universitetet for miljø- og biovitenskap.
d)
Årsstudium i økonomi og ledelse (heltid / deltid).

Studentmåltallet for økonomiutdanningen er 390, og utdanningen har fått tildelt 30 nye 
studieplasser.  Fra høsten 2006 vil altså måltallet for økonomiutdanningen være 420.   
Til bachelorstudiet i økonomi og administrasjon og revisjon meldte det seg 2 677 søkere, 
hvorav 843 av søkerne hadde økonomiutdanningen som førstevalg.  Ved årsstudiet for 
økonomi og ledelse er det totalt 30 studieplasser.  Det meldte seg ca 180 søkere til 30 
studieplasser.

Søknadstilgangen til masterkursene har ikke vært tilfredsstillende, så her arbeides det med 
forslag til tiltak i form av profilering.
Økonomiutdanningen har nå en faglig stab som består av seks førsteamanuenser, tre 
førstelektorer og åtte høgskolelektorer.  I tillegg har utdanningen en doktorgradsstipendiat, 
som er finansiert av høgskolen sentralt.  En av høgskolelektorene har permisjon frem til 
1. august 2007, fordi vedkommende er studieleder.  Stillingen som førsteamanuensis knyttet 
til revisorstudiet er besatt.

RESULTATER FOR 2005
2.1
Måloppnåelse
2.1.1
Etablere et samarbeid om en master i økonomi og administrasjon med Universitetet for miljø- og biovitenskap

Samarbeidet med Universitetet for miljø- og biovitenskap (UMB) ved Institutt for 


økonomi og ressursforvaltning ble etablert i vårsemesteret.  Våre fem kurs inngår nå som valgfrie kurs i masterstudiet i økonomi og administrasjon.  Fram til at økonomi-


utdanningen får professorkompetanse og kan etablere sitt eget masterstudium i økonomi og administrasjon, er dette samarbeidet viktig.  Våre studenter får muligheten

til å ta et 5-årig økonomistudium, og samtidig oppnår våre medarbeidere kompetanseheving ved at de får muligheten til å utvikle kurs på høyere nivå.

2.1.2 Øke FoU kompetansen

Økningen i FoU kompetansen har skjedd ved nytilsettinger.  Vi har tilsatt to førsteamanuenser i henholdsvis rettsvitenskap og i organisasjon og ledelse, og en 

førstelektor med fagområdet samfunnsøkonomi blir trolig tilsatt ved utgangen av året.  Utdanningen fikk tildelt en av HiOs stipendiatstillinger, hvilket innebærer at 

dr.gradsstipendiaten har vært ved utdanningen siden februar 2005.  Stipendiaten er tatt opp på doktorgradsprogrammet ved NHH, og er godt i gang med sine studier.

2.1.3 Bedre studiekvalitet og læringsmiljø 

Økonomiutdanningen har satset på en kraftig økning i bruken av studentassistenter. 

Tilbakemeldingene på tiltaket er positive, og det vil skje en ytterligere satsing i 2006.

Det er etablert full evaluering av alle kurs hvert semester.  Tilbakemeldingene fra evalueringene er positive, og det er ikke nødvendig å iverksette noen særskilte tiltak.   
3
Plan for 2006

3.1 
Mål for virksomheten i 2006 
Økonomiutdanningen vil i 2006 prioritere mål på følgende av avdelingens strategiområder :

· yrkesrelaterte og forskningsbaserte undervisningstilbud 

· studiekvalitet og læringsmiljø

· intern og ekstern kommunikasjon og profilering

På avdelingens øvrige strategiområder vil utdanningen videreføre aktiviteter i samsvar med strategiplanen på samme nivå som i 2005.

3.1.1

Yrkesrelaterte og forskningsbaserte studietilbud på alle nivåer
3.1.1.1

Nye studietilbud – bedre studietilbud

Tiltak


Nye studietilbud ved at utdanningen trolig skal utvikle et nytt kurs 



innenfor strategisk økonomistyring.
3.1.1.2

Bedre studietilbud

Tiltak

i
Den faglige staben på økonomiutdanningen består av 18 medarbeidere. Økningen i fagstaben innebærer at utdanningen nå har en mulighet til å spisse det faglige tilbudet tydeligere mot enkelte satsingsområder som for eksempel organisasjon og ledelse eller finans. Utdanningen vil derfor gå gjennom kursporteføljen og utrede hvorvidt det faglige tilbudet kan spisses tydeligere mot enkelte områder. Det vil være tema på utdanningens årlige vårseminar. Utdanningen vil bringe inn nåværende og tidligere studenter i arbeidet. 

ii
Utdanningen vil søke å avklare mulighetene for samarbeid og felles kurstilbud med offentlig styring med sikte på å innføre felles valgfag og fordypningsmuligheter.

iii
Utdanningen legger stor vekt på at medarbeidere med forskningskompetanse skal undervise på alle nivå. På den måten sikres studentene allerede fra første studieår forskningsbasert undervisning. Ved nye tilsettinger vektlegges søkernes FoU kompetanse og vilje til forskning. Utdanningen vil også legge forholdene til rette for at fagfeller på offentlig styring og økonomiutdanningen kan ha møteplasser, diskusjonsfora og felles forskningsprosjekter. Tiltak som fremmer dette vil bli prioritert i budsjettet.

Ansvarlige
Studieleder

Kostnad
Vedtatt budsjett

Tidsfrist
August 2006

3.1.2

Bedre studiekvalitet og læringsmiljø
Utdanningen ser fram til å flytte inn i nye lokaler i desember 2006.  Flyttingen vil trolig medføre både bedre studiekvalitet og bedre læringsmiljø.
3.1.2.1

Fortsette bruken av studentassistenter
For å bedre studiekvaliteten og gjennomstrømningen har utdanningen økt bruken av studentassistenter i undervisningen. Tilbakemeldingene er gode og utdanningen fortsetter denne satsingen. 

Tiltak

i
Øke bevilgningene til bruk av studentassistenter.


ii
Flyttingen fra P56 til P35.

Kostnad 
Vedtatt budsjett

Tidsfrister
I løpet av 2006 og senere 
3.1.3

God intern og ekstern kommunikasjon og profilering

3.1.3.1

Bedre ekstern kommunikasjon og profilering spesielt 
Økonomiutdanningen ønsker å bedre, spesielt den eksterne, kommunikasjonen og profileringen. Utdanningen har ved noen tidligere anledninger holdt seminar/forelesninger med inviterte gjesteforelesere som har fokusert på dagsaktuelle økonomiske problemstillinger. Det har vært populære innslag i undervisningen og det bør tas opp igjen. 

På bakgrunn av innspill fra studenttillitsvalgte foreslår utdanningen følgende  
tiltak :
i
Økonomiutdanningen skal arrangere et faglig seminar hvert semester, som skal omhandle et aktuelt økonomisk tema. 
ii
Det skal inviteres profilerte foredragsholdere som kan bidra til å skape engasjement og interesse blant studentene. 
Dette vil kunne bidra til bedre studiekvalitet, jfr. punkt 3.2.2, og likeledes til bedre profilering av utdanningen.
Kostnad 
Vedtatt budsjett

Tidsfrister
I løpet av 2006 og senere 

